**APSTIPRINU:**

AS “Daugavpils satiksme” valdes loceklis

\_\_\_\_\_\_\_\_\_\_\_\_\_\_\_\_ S.Blagoveščenskis

2023.gada 12.aprīlī

**PAZIŅOJUMS**

**par kustamās mantas atsavināšanu**

1. **Vispārīgie noteikumi**
	1. AS “Daugavpils satiksme” izsludina tās darbībai nederīgās kustamās mantas atsavināšanu par brīvu cenu saskaņā ar 2019.gada 19.oktobra AS “Daugavpils satiksme” noteikumu “Noteikumi par AS “Daugavpils satiksme” kustamās mantas atsavināšanas procedūras veikšanas kārtību” 14.1.punktu.
	2. Kustamās mantas atsavināšana netiek dalīta daļās.
2. **Prasības pretendentiem**
	1. Pretendentu kvalifikācijas prasības ir obligātas visiem Pretendentiem, kas vēlas iegūt tiesības noslēgt darījumu.
	2. Pretendents var būt gan fiziskā, gan juridiskā persona.
	3. Pretendentam jābūt tiesīgam ar kustamās mantas atsavinātāju noslēgt attiecīgu darījumu Latvijas Republikā.
	4. **Pretendentam jāiesniedz brīvā formā sagatavots apliecinājums par gatavību ar savu spēku un resursiem veikt kustamās mantas demontāžu.**
	5. **Pretendentam jāiesniedz brīvā formā sagatavots apliecinājums par atbildības uzņemšanos par bīstamo atkritumu (koka gulšņu) utilizāciju un apmaksā to no saviem finanšu līdzekļiem.**
3. **Piedāvājumu noformēšanas un iesniegšanas kārtība**
	1. Pieteikumu dalībai kustamās mantas atsavināšanas procedūrā un finanšu piedāvājumu Pretendents noformē saskaņā ar šim paziņojumam pievienoto veidni (1. un 2.pielikums).
	2. Pieteikumu un finanšu piedāvājumu jāaizpilda drukātiem burtiem, tam jābūt skaidri salasāmam.
	3. Mantas atsavinātājam ir tiesības neizskatīt piedāvājumu, kas ir grūti salasāms vai nekorekti noformēts.
	4. Katrs Pretendents var iesniegt tikai vienu piedāvājumu.
	5. Piedāvājumu var iesniegt tikai par visu paziņojumā norādīto mantas daudzumu.
	6. Piedāvājumu var iesniegt AS “Daugavpils satiksme” 18.Novembra ielā 183, Daugavpilī, 2.kab. vai iesniedzot elektroniski uz e-pastu info@dsatiksme.lv līdz 2023.gada 20.aprīlim plkst.09:00.
	7. Pretendents ir atbildīgs par piedāvājuma iesniegšanu un saņemšanu šajā paziņojumā norādītajā termiņā. Pēc norādītā termiņa notecēšanas piedāvājumi netiks pieņemti.
	8. Pretendentam savs piedāvājums jāuztur spēkā līdz līguma noslēgšanas brīdim.
4. **Piedāvājumu izskatīšana**
	1. Ja ir iesniegti divi vienādi finanšu piedāvājumi, tad starp to iesniedzējiem rīko kustamās mantas atsavināšanas procedūras nākamo kārtu, nosūtot par to attiecīgu informāciju. Kustamās mantas atsavināšanas nākošās kārtas norisei piemērojami analoģiski noteikumi šajā paziņojumā ietvertajiem. Procedūras nākamajai kārtai nosaka piedāvājumu iesniegšanas termiņu ne īsāku par 3 (trīs) darba dienām.
	2. Līgums tiks noslēgts ar Pretendentu kurš finanšu piedāvājumā piedāvās visaugstāko cenu par visu mantas kopību.
	3. Tiks vērtēti tikai finanšu piedāvājumi tikai no tiem Pretendentiem, kuri atbilst visām šajā paziņojumā izvirzītajām prasībām.
5. **Informācija par atsavināmo mantu**
	1. Atsavināmo mantu klātienē iespējams apskatīt darba dienās no plkst. 9.00 līdz 12.45 un no 13.00 līdz 16.00, iepriekš sazinoties pa tālr. 29416853 ( AS “Daugavpils satiksme” Tramvaju ceļu iecirkņa ražošabnas inženieris Dmitrijs Litvinčuks).
	2. Atsavināšanai tiek nodota AS “Daugavpils satiksme” piederošā kustamā manta, kura atrodas Vasarnīcu ielā posmā no Vasarnīcu un 18.novembra ielu krustojuma līdz pagriezienam uz Daugavpils reģionālo slimnīcu, Daugavpilī:
		1. Sliedes provizoriski 2480 m (tajā skaitā dzelzceļa sliedes R65 1534 m, tramvaja sliedes TV60 946 m);
		2. Koka gulšņi provizoriski 2050 gabali;
		3. Kontakttīkla balsti provizoriski 45 gabali;
		4. Paliktņi D65 provizoriski 4100 gabali;
		5. Ceļu kabas provizoriski 8200 gabali.
6. **Mantas atsavinātāja tiesības un pienākumi**
	1. Mantas atsavinātājs informāciju par kustamās mantas atsavināšanas rezultātiem paziņojuma veidā nosūta pretendentam, publicē savā mājas lapā [www.satiksme.daugavpils.lv](http://www.satiksme.daugavpils.lv), Daugavpils pilsētas domes mājas lapā [www.daugavpils.lv](http://www.daugavpils.lv).
	2. Mantas atsavinātājam ir tiesības izvēlēties nākamo piedāvājumu ar augstāku cenu no piedāvājumiem, kas atbilst šajā paziņojumā norādītajām prasībām, ja izraudzītais Pretendents atsakās slēgt līgumu.
	3. Mantas atsavinātājam ir tiesības pārbaudīt informāciju par Pretendentu publiskajās datu bāzēs un kompetentās institūcijās vai citos publiski pieejamos avotos, kā arī lūgt, lai Pretendents izskaidro iesniegtos dokumentus.
	4. Mantas atsavinātājam ir tiesības labot aritmētiskās kļūdas Pretendenta piedāvājumā, informējot par to Pretendentu.
	5. Mantas atsavinātājam ir tiesības pārtraukt kustamās mantas atsavināšanas procedūru, ja tam ir objektīvs iemesls.
7. **Darījuma noslēgšanas kārtība**
	1. Izraudzītajam pretendentam ir pienākums 5 (piecu) dienu laikā noslēgt darījumu ar mantas atsavinātāju, skaitot no dienas, kad mantas atsavinātājs paziņojis pretendentam par kustamās mantas atsavināšanas procedūras rezultātiem. Ja izraudzītais Pretendents norādītajā termiņā neslēdz darījumu ar mantas atsavinātāju, tas tiek uzskatīts par atteikumu slēgt darījumu, kas dod tiesības mantas atsavinātājam piedāvāt slēgt darījumu nākošajam augstāko cenu piedāvājušajam Pretendentam.
	2. Samaksu par kustamo mantu Pretendents veic ar pārskaitījumu uz mantas atsavinātāja norādīto bankas kontu pamatojoties un saskaņā ar mantas atsavinātāja sagatavoto rēķinu.

**Pielikumā:**

1.pielikums – Pieteikums dalībai kustamās mantas atsavināšanas procedūrā (veidne) uz 1 lapas;

2.pielikums – Finanšu piedāvājums (veidne) uz 1 lapas;

3.pielikums – Kustamās mantas atsavināšanas līguma projekts uz 2 lapām.

**1.pielikums**

**PIETEIKUMS**

**DALĪBAI KUSTAMĀS MANTAS ATSAVINĀŠANAS PROCEDŪRĀ**

Sastādīšanas datums un vieta

**Informācija par pretendentu:**

Nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālruņa numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Faksa numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pārstāvja vārds, uzvārds, amats, tā pilnvarojumu apliecinošs dokuments

Ar šā pieteikuma iesniegšanu Pretendents:

* Piesakās piedalīties kustamās mantas atsavināšanas procedūrā;
* Apņemas ievērot paziņojumā par kustamās mantas atsavināšanu norādītās prasības un piekrīt visiem tā noteikumiem;
* Apliecina gatavību veikt darbības saskaņā ar paziņojumu par kustamās mantas atsavināšanu;
* Apliecina, ka Pretendenta saimnieciskā darbība nav apturēta vai pārtraukta, nav uzsākts process par Pretendenta maksātnespēju vai bankrotu; atzīst sava piedāvājuma spēkā esamību līdz attiecīgās kustamās mantas atsavināšanas līguma noslēgšanas brīdim;
* Apliecina, ka piekrīt paziņojumam pievienotā kustamās mantas atsavināšanas līguma noteikumiem un ir gatavs līguma noslēgšanas tiesību piešķiršanas gadījumā to noslēgt saskaņā ar paziņojumam pievienotā līguma projekta noteikumiem;
* Apliecina, ka paziņojumam pievienotā līguma noteikumi ir saprotami un pieņemami;
* Apliecina, ka tiesīgs noslēgt ar kustamās mantas atsavinātāju attiecīgu darījumu Latvijas Republikā;
* Garantē, ka visa piedāvājumā sniegta informācija ir patiesa.

(pārstāvja amats, paraksts, paraksta atšifrējums)

**2.pielikums**

**FINANŠU PIEDĀVAJUMS**

**KUSTAMĀS MANTAS ATSAVINĀŠANAS PROCEDŪRĀ**

Sastādīšanas vieta un datums

|  |  |  |
| --- | --- | --- |
| **Nr.** | **Kustamās mantas apraksts** | **Piedāvātā cena EUR bez 21% PVN**  |
| 1 | Sliedes provizoriski 2480 m (tajā skaitā dzelzceļa sliedes R65 1534 m, tramvaja sliedes TV60 946 m) |  |
| 2 | Koka gulšņi provizoriski 2050 gabali |  |
| 3 | Kontakttīkla balsti provizoriski 45 gabali |  |
| 4 | Paliktņi D65 provizoriski 4100 gabali |  |
| 5 | Ceļu kabas provizoriski 8200 gabali |  |
|  | **KOPĀ:** |  |

 Apliecinām, ka piedāvātā cena ir spēkā līdz līguma par kustamās mantas atsavināšanu noslēgšanai.

(pretendenta/tā pārstāvja amats, paraksts, paraksta atšifrējums)

**3.pielikums**

**KUSTAMĀS MANTAS ATSAVINĀŠANAS LĪGUMA PROJEKTS**

Daugavpilī 2023.gada \_\_\_\_\_\_

 AS “Daugavpils satiksme”, reģistrācijas numurs 41503002269, juridiskā adrese 18.Novembra ielā 183, Daugavpilī, turpmāk – **Pārdevējs,** tās valdes locekļa S.Blagoveščenska personā, kurš rīkojas uz Statūtu pamata, no vienas puses,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses,

katrs atsevišķi līguma tekstā saukts Puse, abi kopā – Puses, pamatojoties uz veiktās kustamās mantas atsavināšanas procedūras rezultātiem, balstoties uz brīvi un pazināti paustu gribu, bez viltus, spaidiem un maldības noslēdz šo līgumu (turpmāk – Līgums):

1. **Līguma priekšmets**
	1. Pārdevējs pārdod, Pircējs pērk kustamo mantu \_\_\_\_\_\_\_\_\_\_\_\_\_\_\_ par kopējo cenu EUR \_\_\_\_\_\_\_\_\_\_\_ bez 21% PVN.
	2. Pievienotās vērtības nodoklis tiek aprēķināts un maksāts saskaņā ar attiecīgu jomu regulējošo spēkā esošo normatīvo aktu prasībām.
2. **Mantas pieņemšanas kārtība**
	1. Īpašuma tiesības uz kustamo mantu Pircējam pāriet ar kustamās mantas nodošanas – pieņemšanas akta parakstīšanas brīdi.
	2. Pircējam kustamo mantu ar paša spēkiem un reusrsiem jādemontē un jāizved \_\_\_\_\_\_\_\_\_\_\_\_\_ dienu laikā *(pēc vienošanās ar Pārdevēju)* no līguma noslēgšanas brīža, uzņemoties tās transportēšanas izdevumus no kustamās mantas glabāšanas un demontāžas vietas.
	3. Pircējam pirms Līguma noslēgšanas tika nodrošināta iespēja apskatīt kustamo mantu klātienē un viņš ir informēts par tās stāvokli un kvalitāti. Pārdevējs neuzņemas atbildību par trūkumiem, kas atklājas pēc kustamās mantas nodošanas Pircējam. Pircējs apliecina, ka necels nekādus iebildumus pret Pārdevēju par kustamās mantas stāvokli tās pieņemšanas brīdī, kā arī pēc tās pieņemšanas.
	4. Pircējs uzņemas atbildību par bīstamo atkritumu (koka gulšņu) utilizāciju un apmaksā to no saviem finanšu līdzekļiem.
	5. Faktu, ka Pircējs ir pārņēmis kustamo mantu, apliecina kustamās mantas pieņemšanas – nodošanas akts.
3. **Norēķinu kārtība**
	1. Pircējs saskaņā ar Pārdevēja sagatavoto un iesniegto rēķinu pārskaita Pārdevējam Līgumā norādīto pirkuma maksu, veicot naudas pārskaitīšanu uz Pārdevēja norādīto kontu.
	2. Ja Pircējs nokavē savu ar Līguma izpildi saistīto saistību izpildes termiņu, tas maksā līgumsodu 0.5% (nulle komats piecu procenta) apmērā no kopējās Līguma summas par katru nokavēto dienu, bet ne vairāk par 10% (desmit procentiem) no kopējās Līguma summas.
	3. Līgumā noteiktā līgumsoda samaksa neatbrīvo Puses no līgumsaistību izpildes. Jebkurš Līgumā noteiktais līgumsods nav uzskatāms par zaudējumu atlīdzību.
	4. Piemēroto līgumsodu jāsamaksā 5 (piecu) dienu laikā pēc rēķina par to nosūtīšanas Pircējam pa pastu, elektroniski, veicot naudas pārskaitīšanu uz Pārdevēja kontu.
4. **Citi nosacījumi**
	1. Jebkurai no Pusēm ir tiesības izbeigt Līgumu, ja otrā Puse nepilda Līguma nosacījumus, rakstiski brīdinot par to otru Pusi 10 (desmit) dienas iepriekš.
	2. Šis Līgums stājas spēkā ar tā parakstīšanas dienu un ir spēkā līdz Pušu pilnīgai saistību izpildei.
	3. Visi Līguma grozījumi un papildinājumi iegūst juridisku spēku ar to abpusējas parakstīšanas brīdi un uzskatāmi par šī Līguma neatņemamu sastāvdaļu.
	4. Līgums ir saistošs Pušu tiesību un saistību pārņēmējiem un mantiniekiem.
	5. Līgums sastādīts divos identiskos eksemplāros, latviešu valodā, uz 2 lapām. Katrai Pusei pa vienam eksemplāram. Abiem eksemplāriem ir vienāds juridisks spēks.
	6. Ar Līguma parakstīšanu Pušu pārstāvji apliecina, ka viņiem ir tiesības uzņemties ar Līgumu uzliktās saistības un pienākumus, kā arī vienojas pildīt visus Līgumā paredzētus nosacījumus.
5. **Pušu rekvizīti un paraksti**

**PĀRDEVĒJS PIRCĒJS**